
ŠIAULIŲ MIESTO SAVIVALDYBĖS TARYBA

SPRENDIMAS
DĖL NEGYVENAMŲJŲ PATALPŲ AUŠROS Al. 31, ŠIAULIUOSE, PERDAVIMO ŠIAULIŲ MENŲ MOKYKLAI PANAUDOS SUTARTIMI

2025 m.                         d. Nr. T-
Šiauliai

Vadovaudamasi Lietuvos Respublikos vietos savivaldos įstatymo 15 straipsnio 2 dalies           19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 1 punktu, įgyvendindama Šiaulių miesto savivaldybei nuosavybės teise priklausančio ir patikėjimo teise valdomo materialiojo turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Šiaulių miesto savivaldybės tarybos 2021 m. rugsėjo 2 d. sprendimu Nr. T-370 „Dėl Šiaulių miesto savivaldybei nuosavybės teise priklausančio ir patikėjimo teise valdomo turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 6 punktą, atsižvelgdama į Šiaulių menų mokyklos 2025-08-28 prašymą Nr. TRG-2260,  Šiaulių kultūros centro 2025-08-14 raštą Nr. S-251-(3.1) „Dėl sutikimo perleisti Šiaulių kultūros centro patalpas penkių metų laikotarpiui“ ir į Negyvenamųjų pastatų, patalpų ir statinių skirstymo komisijos posėdžio 2025-09-04 protokolą Nr. VM-305, Šiaulių miesto savivaldybės taryba n u s p r e n d ž i a:
. Perduoti pagal panaudos sutartį penkeriems metams Šiaulių miesto savivaldybei nuosavybės teise priklausančias, Šiaulių kultūros centro patikėjimo teise valdomas 129,93 kv. m. ploto negyvenamąsias patalpas, Aušros al. 31, Šiauliuose (pastato unikalus numeris 2996-0001-8018, patalpų indeksai ir plotai antrame aukšte: 2-2 −10,52 kv. m, 2-3 − 3,64 kv. m, 2-4 − 6,65 kv. m, 2-5 − 54,56 kv. m, 2-6 − 54,56 kv. m), Šiaulių menų mokyklai vaikų ir jaunimo pažinimo, lavinimosi ir saviraiškos veiklai vykdyti. 
. Įgalioti Šiaulių kultūros centro direktorę pasirašyti šio sprendimo 1 punkte nurodyto turto panaudos sutartį.
. Pripažinti netekusiu galios Šiaulių miesto savivaldybės tarybos 2020 m. kovo 5 d. sprendimą Nr. T-55 „Dėl negyvenamųjų patalpų Aušros al. 31, Šiauliuose, perdavimo Šiaulių menų mokyklai panaudos sutartimi“.
Šis sprendimas ne vėliau kaip per mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba bet kuriuose Regionų administracinio teismo rūmuose.

